Iš prisiminimų

Du susitikimai

Eduardas Plečkaitis

Į susitikimą su „Naujosios Romuvos“ redaktoriumi Juozu Keliuočiu 1981 metų rudenį važiavome su šiauliške poete Janina Jovaišaite. Tada mus J. Keliuotis pavaišino vynu kas mane nustebino, nes žinojau, kad J. Keliuotis prieškaryje rašė į blaivybės leidinius „Sargyba“, „Laimės kalendorius“. Buvo linksmas, patenkintas mūsų apsilankymu. Pasakojo kaip buvo leidžiama „Naujoji Romuva“ apie jos bendradarbius kuriuos jis įvedė per žurnalą į mūsų literatūrą, dailininkus. Pasiskundė, kad negali atgauti savo rankraščių apie didžiuosius pasaulio rašytojus ir dailininkus. Siūlė mainais į jo turimus žurnalistikos paskaitų užrašus, bet nesutiko. Dabar jau ir neprisimenu, kur tie jo rankraščiai buvo, gal Mokslų Akademijos bibliotekoje.

Kalbėjo, kaip rašytojui Nobelio premijos laureatui 1980 m. Česlovui Milošui padėjo gauti Lietuvos pilietybę. Rodė laiškus gautus nuo Bernardo Brazdžionio, A. Vaičiulaičio ir kt.

Išvykstant paėmęs nuo kėdės iš pluošto sukrautų „Naujosios Romuvos“ vieną 1940 m. Nr. 8, užrašė: - „Brangiesiems Jonei Jovaišaitei ir Eduardui Plečkaičiui IX. 27. J. Keliuotis.

Kitų metų rudenį 1982 metų spalio 8 d. važiavome su literatu tautodailininku Stasiu Rutkausku lankyti J. Keliuočio. S. Rutkauskas nusivežė karo metų „Kūrybos“ žurnalo numerius ant kurių J. Keliuotis po savo straipsniais pasirašė. Papasakojo kaip buvo leidžiama kūryba. Taip pat už tuos leidinius vėliau dukart teistam teko vargti stalininiuose kalėjimuose. Kalbėjo kaip neleido jam susitikti su Lietuvoje viešėjusiais Prancūzų rašytojais J. P. Sartre ir Simone de Beauvoir, išveštas buvo iš Vilniaus į mišką ir paleistas.

Mums susiruošus išeiti ir J. Keliuotis susiruošė susimokėti mokesčius į paštą ir gatvėje Stasys Rutkauskas fotografavo. Tiek išliko dar norėjo susirašinėti su šiauliškiu dailininku Gerardu Bagdonavičiumi. Gerardui perdaviau adresą ir pageidavimą, nudžiugo, bet taip ir nesusiruošė parašyti laiško.